Newyddiadurwr a chyflwynydd teledu o Gymru yw **Owain Wyn Evans** (ganwyd 9 Mawrth 1984). Ar hyn o bryd mae'n gweithio i'r BBC ac yn cyflwyno'r tywydd ar y teledu ac ar radio. Ef yw prif gyflwynydd tywydd y rhaglen newyddion nosweithiol North West Tonight ac mae'n adnabyddus am ei waith drymio, cyfryngau cymdeithasol a LHDT+. Mae'n noddwr yr elusen LGBT Foundation.

Gyrfa
-----

### Gwaith teledu

Dechreuodd Evans ei yrfa ddarlledu yn 18 oed, pan ddaeth yn gyflwynydd rhaglen newyddion plant Cymraeg *Ffeil*. Mae wedi cyfrannu at amrywiaeth o raglenni yng Nghymru gan gynnwys rhaglenni Cymraeg S4C *Stwnsh*, *Planed Plant*, *Salon*, *Uned 5*, *I'r Eithaf* a *Wedi 7*.

Yna gweithiodd fel gohebydd, cyflwynydd a newyddiadurwr fideo i BBC Cymru ac yn 2012 dechreuodd gyflwyno'r tywydd ar *BBC Wales Today*. Cyflwynodd Evans ragolygon y tywydd ar draws llawer o genhedloedd a rhanbarthau’r BBC rhwng 2012 a 2015, gan gynnwys BBC London, BBC Reporting Scotland a BBC Spotlight. Yn 2015, ymunodd â'r tîm cyflwyno tywydd a newyddion ar gyfer *BBC Look North.* Ym mis Medi 2019, cyhoeddwyd mai Evans fyddai prif gyflwynydd tywydd *BBC North West Tonight,* yn dilyn marwolaeth y cyn-gyflwynydd Dianne Oxberry.

Ym mis Ebrill 2020 ymunodd Evans â Carol Vorderman ar daith ledled Cymru lle dysgodd hi i siarad y Gymraeg ar gyfer rhaglen deledu S4C *Iaith ar Daith*.

Yn 2021 daeth yn gyflwynnydd tywydd wythnosol ar BBC Breakfast. 

### Darlledu digidol

Mae Evans wedi cael ei gredydu am gyflwyno rhagolygon fideo ffurf fer ar gyfryngau cymdeithasol, ar ôl cynhyrchu'r rhain gyntaf ar y platfform rhannu fideo Vine yn 2013. Mae wedi datblygu'r rhain fel sticeri GIF, sydd ar gael ar y mwyafrif o lwyfannau cyfryngau cymdeithasol.

Yn 2017 dathlodd Evans Ddiwrnod Drag Rhyngwladol trwy roi rhagolwg tywydd gyda thema Drag gan rhoi teyrnged i *RuPaul's Drag Race*.

Yn 2018 cydweithiodd Evans â Netflix i gynhyrchu cyfres o fideos yn dathlu digwyddiadau balchder ledled y DU gyda Karamo Brown o *Queer Eye*.

### Gwaith Radio

Yn 2012 daeth Evans yn gyflwynydd traffig a thywydd i BBC Radio Cymru. Mae Evans wedi cyflwyno nifer o raglenni radio ar gyfer gorsafoedd Radio Lleol y BBC ledled Lloegr.  

Yng ngwanwyn 2017 cyhoeddwyd y byddai Evans yn cael ei sioe ei hun ar BBC Radio York.

Mae Evans yn cyd-gyflwyno’n rheolaidd ochr yn ochr â Carol Vorderman ar BBC Radio Wales. Yn 2020 dechreuodd gyflwyno ochr yn ochr â Helen Skelton ar BBC Radio 5 Live.

Ym mis Rhagfyr 2020, cynhaliodd Evans gyfres o sioeau 'in conversation with...' ar gyfer BBC Sounds a BBC Local Radio lle bu'n cyfweld â sêr gan gynnwys Dolly Parton, Kylie Minogue a Syr Cliff Richard.

### Drymio

Roedd Evans yn ddrymiwr lled-broffesiynol yn gynharach mewn bywyd, ond mae bellach yn ei ystyried yn hobi. Ym mis Ebrill 2020, cynhyrchodd Evans fideo ohono'i hun yn drymio i thema Newyddion y BBC ar ôl cyflwyno rhagolwg tywydd. Aeth y fideo yn feiral, ac roedd yn ymddangos ar allfeydd newyddion ledled y byd. 

Yn y prosiect radio a theledu *lleol Owain's Big House Band* gwelwyd Evans yn ymuno â channoedd o gerddorion eraill a chwaraeodd i'r fideo wreiddiol o'u cartrefi eu hunain yn ystod y cyfnod clo pandemig COVID-19.

Ym mis Tachwedd, cododd Owain dair miliwn o bunnoedd am *Plant Mewn Angen* gyda'i Drwmathon.

Gwobrau ac anrhydeddau
----------------------

Ym mis Gorffennaf 2019 dyfarnwyd y gwobr cyflwynydd Teledu Gorau i Evans yng Ngwobrau Cyfryngau O2 ar gyfer Swydd Efrog a Humber.

Mae wedi ymddangos ar 'Restr Pinc' WalesOnline o'r pobl LHDT fwyaf dylanwadol o Gymru ar sawl achlysur.

Bywyd personol
--------------

Mae Evans wedi siarad allan am gam-drin homoffobig a dderbyniwyd ar Twitter am ei arddull cyflwyno ac mae'n parhau i fod yn lleisiol yn ei gefnogaeth i'r gymuned LHDT. Mewn fideo i ddathlu mis hanes LHDT fe wnaeth Evans ddweud roedd rhaid iddo guddio ei rhywioldeb yn ei swydd gyntaf o gyflwyno rhaglenni i blant pan oedd yn 18.

Ym mis Mawrth 2017 priododd Evans ag Arran Rees yn Llundain.

Cyfeiriadau
-----------

1. ↑  "LGBT Foundation Announces New Patron Owain Wyn Evans". Cyrchwyd 2021-03-13.
2. ↑  "Syndod Owain Wyn Evans am ei fideo drymio feiral". *BBC Cymru Fyw*. 2020-04-28. Cyrchwyd 2021-03-13.
3. ↑  "BBC North West Tonight reveal new weather presenter is Owain Wyn Evans". *I Love Manchester* (yn Saesneg). 2019-09-02. Cyrchwyd 2021-03-13.
4. ↑  "Syndod Owain Wyn Evans am ei fideo drymio feiral". *BBC Cymru Fyw*. 2020-04-28. Cyrchwyd 2021-03-13.
5. ↑  Miller, Rebecca (2021-03-07). "Carol Kirkwood faces competition as Owain Wyn Evans a hit with BBC viewers 'More of him!'". *Express.co.uk* (yn Saesneg). Cyrchwyd 2021-03-13.
6. ↑  "Rhagolygon Owain Wyn Evans yn disgleirio yn America". *BBC Cymru Fyw*. 2018-05-01. Cyrchwyd 2021-03-13.
7. ↑
8. ↑
9. ↑  "Carol Vorderman: 'You show me up' Countdown legend tells radio co-star in on-air moment | Celebrity News | Showbiz & TV | Express.co.uk". *www.express.co.uk*. Cyrchwyd 2021-03-13.
10. ↑  "Syndod Owain Wyn Evans am ei fideo drymio feiral". *BBC Cymru Fyw*. 2020-04-28. Cyrchwyd 2021-03-13.
11. ↑  "Steve Wright's Radio 2 theme gets drumming weatherman Owain's version". *On The Radio* (yn Saesneg). Cyrchwyd 2021-03-13.
12. ↑  "Syndod Owain Wyn Evans am ei fideo drymio feiral". *BBC Cymru Fyw*. 2020-04-28. Cyrchwyd 2021-03-13.
13. ↑  "Owain Wyn Evans is joined by hundreds to form Big House Band and play BBC News theme". *Radio Times*. 23 April 2020. Cyrchwyd 8 May 2020.
14. ↑  "Dyn tywydd yn cwblhau her drwmathon 24-awr". *Golwg360*. 13 Tachwedd 2021. Cyrchwyd 19 Tachwedd 2021.
15. ↑  "'Inspirational' reporter wins O2 special award". *O2 The Blue* (yn Saesneg). Cyrchwyd 2021-03-13.
16. ↑  Williams, Kathryn (2020-04-22). "Who is BBC weatherman Owain Wyn Evans?". *WalesOnline* (yn Saesneg). Cyrchwyd 2021-03-13.
17. ↑  "This BBC weatherman says he gets homophobic online abuse over 'camping it up'". *The Independent* (yn Saesneg). 2014-12-29. Cyrchwyd 2021-03-13.[*dolen marw*]
18. ↑  "'I had to go back in the closet for first TV job'". *BBC News* (yn Saesneg). Cyrchwyd 2021-03-13.
19. ↑  Williams, Kathryn (2017-03-13). "Welsh weatherman Owain Wyn Evans ties the knot". *WalesOnline* (yn Saesneg). Cyrchwyd 2021-03-13.